stanford-oval/wikipedia huggingface dataset:
הפארק הלאומי קניון ניו ריבר
אקולוגיה > בעלי חיים במים

המים של מערכת הנהר ניו ריבר מכילים פסיפס של מאפיינים הידרולוגיים ובתי גידול מימיים התומכים במערכת אקולוגית מימית ייחודית ומשקים אזור צמחיית גדות הכולל צמחים, בעלי חיים וקהילות נדירים. המים מספקים מגוון מפתיע וצפיפות של מאפיינים ותהליכים הידרולוגיים בנהר שאין דומה להם במזרח ארצות הברית, כולל בריכות, הסתעפויות מהערוץ הראשי, מגלשות, שרטונים, אדוות, זרמי סחף, שיפועים חדים, אשדות ומפלים.
הנהר הוא מערכת אקולוגית מימית יצרנית הכוללת אוכלוסיות ייחודיות של דגים מקומיים (רבים שלא נמצאים בשום מקום אחר), צדפות, סרטנים ומגוון רחב של בעלי חיים מימיים אחרים, כולל מינים נדירים של דו-חיים, זוחלים, עופות ויונקים. אזור הגדות הוא החלק המגוון ביותר מבחינה ביולוגית בפארק ומכיל קהילות נדירות ובית גידול חיוני למספר מינים נדירים. הנהר ניו ריבר הוא מערכת אקולוגית מימית דינמית הכוללת בס קטן-לוע ודגים אחרים, צדפות, סרטנים, חסרי חוליות אחרים וצמחי מים.
אקולוגיה > פלורה ופאונה בפארק ובשמורה

הפארק והשמורה הלאומיים קניון ניו ריבר שוכנים בלב יער המכיל את הצומח המגוון ביותר בכל ערוץ נהר במרכז ובדרום האפלצ'ים והמהווה בית גידול חיוני ליונקים בסכנת הכחדה ולעופות ודו-חיים נדירים. הפארק מכיל בתי גידול של יער רציף, צוקים, מעיינות יער וביצות, יערות קרקעיים בוגרים, שערים למכרות נטושים (מהווים מפלט למינים נדירים, כולל עטלפים, דו-חיים, ו-Neotoma magister (באנגלית Allegheny woodrat), מין של חולדה סוחרת מין בסיכון בווירג'יניה המערבית. הנמצא בירידה ברחבי מזרח ארצות הברית).
בקניון זוהו ארבעים חבורות צמחים שונות המכילות לפחות 1,342 מינים ו-54 צמחים נדירים.
קניון ניו ריבר מציע מקלט ל-63 מינים לפחות של יונקים, כולל מיני עטלפים: Corynorhinus townsendii (באנגלית Townsend's Big-eared Bat) ו-Myotis sodalist (באנגלית Indiana Bat) המצויים בסיכון. הנהר, היובלים והיער מהווים בית גידול ל-48 מינים של דו-חיים, כולל סלמנדרת ענק אמריקנית, סלמנדרה שחורת-בטן (Desmognathus quadramaculatus) וסלמנדרת המערות (Eurycea lucifuga) המצויים בסיכון.
אוכלוסיות מגוונות של עופות כגון עלווית ירוקה, וירואיים וקיכליים מבלים חלק מחייהם באזורים הטרופיים, אך תלויים ביערות הבלתי מקוטעים של קניון ניו ריבר לצורך רבייה. האזור מהווה חוליה חיונית בנתיב הנדידה צפון-דרום. מדי שנה עפים אלפי נצים ברחבי האזור בעונת הנדידה בסתיו. שירות הפארקים הלאומיים ומחלקת משאבי הטבע של וירג'יניה המערבית יזמו תוכנית רב-שנתית להחזרת בזים נודדים לקניון ניו ריבר. עופות הדורים אלה ממריאים וצוללים ליד הצוקים.
התיישבות אנושית

בתוך הקניון יש שפע של מקומות נטושים שיש להם משמעות היסטורית, חלקם הרוסים וחלקם יוצבו ושוקמו מחדש, בהם אנשים עבדו וחיו בסוף המאה ה-18 וה-19, והם סיפקו את הפחם והעץ אשר סייע לתדלק את התעשייה האמריקאית. שרידי העבר של הפארק, המוסתרים ביער, מספרים את סיפורי החיים הקודמים בהרי האפלצ'ים. בפארק מוצגים שרידים מוחשיים של מבנים היסטוריים של כריית פחם ותנורי קוק במצב שימור יוצא דופן - כמו "המחוז ההיסטורי העיירה ומתחם כריית הפחם נוטאולבורג" (Nuttallburg Coal Mining Complex and Town Historic District) ושרידי העיירה והמכרה של קיי מור (Kay Moor) - והמבנים ההיסטוריים והחורבות הקשורים ליותר מ-50 עיירות בבעלות חברות הפחם, הרכבת והמנסרות.
אזור קניון ניו ריבר נפתח לעולם החיצון בשנת 1873 עם בוא הרכבת. בפארק ישנם קרפיפי רכבת ישנים, מתקני תחזוקה של הרכבת, גשרי מסבכים מפלדה ועץ, ציוד רכבת, אתרים ארכאולוגיים ועיירות נלוות, כמו עיירת הרפאים תורמונד (אנ'), שפותחו כדי לתמוך ברכבת. את ההיסטוריה והארכאולוגיה הקשורים לתעשיית המנסרות ניתן לראות בחורבות של עיירות ישנות כמו המלט(אנ'). כמו כן, תורמים להיסטוריה התרבותית העשירה של האזור דוגמאות ששרדו לחוות, לאתרי קהילה לשעבר, לנחלות ולמקומות אחרים בפארק בהם חיו ועבדו אבות המשפחות המזוהים עם ניו ריבר.
פעילויות

בפארק ובשמורה הלאומיים קניון ניו ריבר ישנם שני מרכזי מבקרים הפתוחים לאורך כל השנה, בסנדסטון(אנ') ובקניון רים (Canyon Rim).
הערוץ התחתון של הנהר ניו ריבר הוא אתר מעולה לרפטינג במים לבנים. האשדות, הנמצאים בדרגת קושי בין III ל-V, מרשימים ועוצמתיים, רבים מהם חסומים על ידי סלעים גדולים המחייבים תמרון בזרמים חזקים מאוד וזרמים צולבים. חברות מסחריות עורכות טיולים במורד הנהר מאפריל עד אוקטובר. חלקו העליון של הנהר מציע אשדות בדרגת קושי מ-I עד III, מעט פחות מאתגרים לשיט בסירות במים לבנים. אתר שירות הפארקים הלאומיים מפרט את כל החברות שקיבלו רישיון מתאים.
הפארק והשמורה הלאומיים קניון ניו ריבר הם מאזורי טיפוס הצוקים הפופולריים ביותר בארצות הברית. בתוך הפארק יש כאמור למעלה מ-1,400 מסלולי טיפוסי צוקים מבוססים. הצוקים בערוץ הנהר בנויים מאבן חול קשה וגובהם בין 10 ל-37 מטרים.
דיג הוא אחת הפעילויות הפופולריות ביותר בנהר ניו ריבר. מגוון הדגים במימיו הופך את הנהר לאתר דיג מים חמימים מצוין.
יש בפארק למעלה מ-80 קילומטרים של מסלולי הליכה, החל מטיולים קלים ועד טיולים מאתגרים יותר. כמה שבילים העוקבים אחר מסלולי רכבת ישנים פתוחים לרכיבת אופניים. ישנם ארבעה אזורי מחנאות פרימיטיביים בתוך הפארק, כולם ממוקמים לאורך הנהר.
פעילויות > גשר קניון ניו ריבר

גשר קניון ניו ריבר והקניון שמתחתיו מהווים את אחת האטרקציות התיירותיות הבולטות בפארק. ראשית הנוף המיוער של הרי האפלצים הנשקף ממנו ואליו. יש מספר נקודות תצפית בולטות: הסיפון האחורי של מרכז המבקרים "קניון רים" מציע נוף של שני קילומטרים דרומה לתוך הפארק. המבקרים מגלים את גודלו המדהים של הערוץ עם אחד הנהרות העתיקים בעולם בתחתיתו. טיילת קצרה יורדת לתוך הערוץ אל שתי מרפסות תצפית המציעות נוף ללא הפרעה של קשת הפלדה הארוכה ביותר בחצי הכדור המערבי והקניון ברוחב קילומטרים שהוא משתרע. רמפה נגישה לחלוטין מספקת גישה למרפסת התצפית העליונה.
על הגשר אין מסלולים להולכי רגל, אך מסלול פלדה ברוחב 60 סנטימטרים העובר לכל אורכו של הגשר מתחת לכביש עומד לרשות התיירים. המסלול נבנה במקור כדי להקל על הבדיקות, והמסלול פתוח לסיורי "הליכת גשר" מודרכים, נגישים לנכים. המבקרים משתמשים בציוד בטיחות כמוצג בתמונה משמאל. בנוסף, פעם בשנה מאז פתיחתו, הגשר הוא מרכז האירועים של "יום הגשר"(אנ'), של מחוז פאייט(אנ'), שנערך בשבת השלישית בכל אוקטובר. יום זה מנציח את השלמת גשר ניו ריבר ג'ורג' ב-1977. באותו יום, כל ארבעת הנתיבים של הגשר סגורים לכלי רכב, ונפתחים להולכי רגל. כמו כן מאפשרים באותו יום  קיום קפיצות בסיס מהגשר ופעילויות אתגריות נוספות כגון סנפלינג ובאנג'י.
הערות שוליים

↑  New River Gorge: America’s newest national park is one of West Virginia’s hidden gems
1 2  Steelhammer, Rick (15 בספטמבר 2010). "Nearly six miles of canyon slope added to New River Gorge National River". Charleston Gazette. אורכב מ-המקור ב-1 בנובמבר 2010. {{cite news}}:  (עזרה)
1 2  Averill, Graham (2020-12-22). "West Virginia's New River Gorge Will Be Our 63rd National Park". Outside Online (באנגלית).
↑  "American Whitewater". www.americanwhitewater.org.
↑  Stephen Starr, https://www.nationalgeographic.com/travel/article/escape-crowds-at-newest-national-park-new-river-gorge-west-virginia, National Geography, February 24, 2021
↑  S. 791 (95th): National Parks and Recreation Act
↑  Miller, Carol D. (11 באוקטובר 2019). "H.R.4610 - 116th Congress (2019-2020): New River Gorge National Park and Preserve Designation Act". www.congress.gov. {{cite web}}:  (עזרה)
↑  writer, Rick Steelhammer Staff. "Bill to make New River Gorge a national park/preserve introduced". Charleston Gazette-Mail.
↑  "New River Gorge set to become 63rd national park and 20th national reserve with redesignation legislation". WBOY.com (באנגלית אמריקאית). 2020-12-21.
↑  "New River Gorge National Park and Preserve Proposed Boundary: Map Number 637/163,199A". Senate Energy Committee.
↑  Van S. Mount. 2014, Structural Style of the Appalachian Plateau Fold Belt, North-Central Pennsylvania, Journal of Structural Geology, Vol. 69, pp. 284-303
1 2  Canyon Rim Visitor Center, New River Gorge National Park & Preserve West Virginia
↑  Commercial Whitewater Information
1 2  New River Gorge Bridge, National Park Service - New River Gorge National Park & Preserve Weat Virginia
↑  Green, Diana Kyle (October 2011). "Fayette County High". Wonderful West Virginia. 75: 4–7.
| --- | --- |
בקרת זהויות :  LCCN: no2010156578  VIAF: 132599318   WorldCat (עם VIAF): 132599318 
מעל נהר ניו ריבר בגובה של כ-265 מטרים, על משטח פלדה, שבנוי מתחת לכביש US 19 שעובר על גשר קניון ניו ריבר.
תמונה פנורמית (מבט ממרכז המבקרים, ויש להקליק עליה כדי לקבל את הפנורמה במלוא היקפה) של גשר קניון ניו ריבר, שהכביש הבין מדינתי מס' 19 עובר מעליו. מצפון לגשר, במורד הנהר, ניצב הגשר הישן Fayette Station Bridge. ניתן לנסוע ברכב ממרכז המבקרים הנמצא ממערב לנהר ובסמוך לגשר "החדש", לרדת בנסיעה לגשר "הישן", לחצות את הנהר מזרחה, ולעלות בדרך סלולה ומפותלת אל כביש מס' 19.
ליבה היברידית

מבנה מערכות הפעלה המבוססות על גרעין מונוליטי, מיקרוגרנולרי וגרעין היברידי
ליבה היברידית היא ארכיטקטורה של ליבת מערכת הפעלה המנסה לשלב היבטים ויתרונות של ארכיטקטורות ליבה מיקרו-ליבתית וליבה מונוליתית. הליבה ההיברידית נועדה להציע מבנה דומה לזה של ליבה מיקרו-ליבתית, אך ממומשת באופן הדומה יותר לליבה מונוליתית.
סקירה כללית

הקטגוריות המסורתיות של ליבות מערכת הפעלה כוללות ליבות מונוליתיות וליבות מיקרו-ליבתיות. קטגוריית ה"היברידית" שנויה במחלוקת בשל הדמיון בינה לבין ליבות מונוליתיות רגילות, וכך למשל לינוס טורבאלדס, יוצר ליבת הלינוקס, ביטל את המונח כעניין שיווקי בלבד.
ליבה היברידית נועדה לשלב את המבנה של מיקרו-ליבה, שבו שירותי מערכת ההפעלה נפרדים ומתבצעים במרחב המשתמש, אך בפועל כל (או כמעט כל) שירותי מערכת ההפעלה ממשיכים להתבצע במרחב הליבה, כפי שקורה בליבה מונוליתית. בכך, ליבה היברידית מנסה לשמור על ביצועים גבוהים של ליבה מונוליתית, תוך שמירה על חלק מהמבנה של מיקרו-ליבה.
דוגמאות > ליבת NT

אחת הדוגמאות הבולטות לליבה היברידית היא ליבת NT של מיקרוסופט, שמשמשת את כל מערכות ההפעלה מבוססות Windows NT, כולל Windows 11 ו-Windows Server 2022, כמו גם את מערכות ההפעלה Windows Phone 8, Windows Phone 8.1, וקונסולות המשחקים Xbox One ו-Xbox Series.
ליבת NT עוצבה כליבה היברידית בהשפעת המיקרו-ליבה של Mach שפותחה על ידי ריצ'רד ראשיד באוניברסיטת קרנגי מלון. ליבת NT משלבת אלמנטים של מיקרו-ליבה, כמו הפעלת חלק מהשירותים במרחב המשתמש, אך מרבית רכיבי המערכת פועלים במרחב הליבה, כמו בליבה מונוליתית.
דוגמאות > הבדלים בין ליבת NT לליבה מונוליתית

מערכת ההפעלה NT מבוססת על API שנקרא Windows API, כאשר תת-המערכת שמממשת את ה-API הזה נקראת Client/Server Runtime Subsystem (csrss.exe). על פי מבנה ליבת NT, שירותים כמו ניהול חלונות והתקני גרפיקה שפעלו במרחב המשתמש בגרסאות מוקדמות, הועברו למרחב הליבה בגרסאות מאוחרות יותר, מה שמאפיין מבנה ליבה מונוליתית.
יישומים הרצים על NT נכתבים לפי אישיות מערכת ההפעלה (OS personality), הממומשת באמצעות ספריות DLL במרחב המשתמש, שמבצעות קריאות לשירותי מערכת ההפעלה דרך ספריית ntdll.dll.
הערות שוליים

↑  "Hybrid Kernel - OSDev Wiki". wiki.osdev.org. נבדק ב-2021-01-11.
↑  "What is Hybrid Kernel? - Definition from Techopedia". Techopedia.com (באנגלית). 22 באוגוסט 2011. נבדק ב-2021-01-11. {{cite web}}:  (עזרה)
↑  "Linus Torvalds". As to the whole "hybrid kernel" thing - it's just marketing. It's "Oh, those microkernels had good PR, how can we try to get good PR for our working kernel? Oh, I know, let's use a cool name and try to imply that it has all the PR advantages that that other system has.
אוטו מאירהוף

| --- | --- |

אוטו מאירהוף ב-1923. צולם על ידי ועדת פרס נובל
 לידה:  12 באפריל 1884 הנובר, הרייך הגרמני 
 פטירה:  6 באוקטובר 1951 (בגיל 67) פילדלפיה, ארצות הברית 
 ענף מדעי:  ביוכימיה
 מקום מגורים:  גרמניה, צרפת, ארצות הברית
 מקום לימודים:  האוניברסיטה של שטרסבורג  אוניברסיטת היידלברג  אוניברסיטת הומבולדט של ברלין 
 מנחה לדוקטורט:  אוטו היינריך ורבורג 
 מוסדות:  אוניברסיטת קיל  אוניברסיטת היידלברג  אוניברסיטת פנסילבניה 
 תלמידי דוקטורט:  סברו אוצ'ואה 
 פרסים והוקרה:  חבר זר של החברה המלכותית (17 ביוני 1937)  פרס נובל לפיזיולוגיה או לרפואה (1922) 
 צאצאים:  Walter Meyerhof, George Geoffrey Meyerhof 
 הערות:  יהודי
 תרומות עיקריות
 גילויים בדבר חילוף החומרים בתאי השריר והיחס הקבוע שבין צריכת החמצן ורמת חומצת חלב.
 
אוטו פריץ מאירהוף (בשם מלא בגרמנית: Otto Fritz Meyerhof ;‏12 באפריל 1884 – 6 באוקטובר 1951) היה רופא וביוכימאי יהודי-גרמני, זוכה פרס נובל לפיזיולוגיה או לרפואה בשנת 1922 על תגליתו בדבר חילוף החומרים בתאי השריר והיחס הקבוע שבין צריכת החמצן ורמת חומצת חלב.
קורות חיים

אוטו מאירהוף נולד בהנובר לפליקס ובטינה מאירהוף. אביו, פליקס, היה סוחר אמיד. בשנת 1884 עברה משפחתו להתגורר בברלין, שם סיים אוטו את לימודיו בבית הספר התיכון על שם וילהלם. כנער, חלה בכליותיו ורוב הזמן היה מרותק למיטה. הוא למד רפואה באוניברסיטאות פרייבורג, ברלין, שטרסבורג (אשר הייתה עדיין בתחום גרמניה) והיידלברג. מאירהוף סיים את לימודי הרפואה בשנת 1909. אחר סיום לימודי הרפואה עסק לזמן מה בלימודי פילוסופיה ופסיכולוגיה, תחומים בהם המשיך להתעניין לשארית חייו. הוא שב לאוניברסיטת היידלברג וחקר שם בתחום הפיזיולוגיה של התא. בשנת 1912 עבר לעיר קיל, שם נתמנה כעוזר במכון הפיזיולוגי, ולאחר שנה קיבל שם תעודת מרצה בפיזיולוגיה. בשנת 1914 התחתן עם הדוויג, לזוג נולדו שלושה ילדים.
בשנת 1924 הוזמן מאירהוף לכהן כראש המחלקה הביולוגית של מכון הקייזר וילהלם בברלין, שהוקמה במיוחד עבורו, ובשנת 1929 הוא התמנה למנהל מכון הקיסר וילהלם בהיידלברג. בשנת 1938, לאור קשיי חייו בגרמניה כיהודי, עזב את מולדתו. בין השנים 1938- 1940 שהה בפריז וניהל את שם המכון לביולוגיה פזיולוגית וכימית.
בחודש יוני, 1940, בשל הפלישה הנאצית לצרפת, מאירהוף נמלט תחילה לטולוז ומשם, דרך ספרד, בעזרת וריאן פריי (הוועד לסיוע לשעת חירום) לארצות הברית, שם נתמנה לפרופסור מחקר בתחום הכימיה הפיזיולוגית באוניברסיטת פנסילבניה ובקרן רוקפלר.
עיקר מחקרו המוקדם של מאירהוף הוקדש להבנת מנגנוני החימצון בתא ולהרחבת היישום בשיטות של אנליזת גז לצורך מדידה קלורימטרית של תפוקת הלב. הישגו המחקרי החשוב ביותר של מאירהוף הוא בהוכחה כי חומצת החלב הנוצרת בשריר של צפרדע הופכת לפחמימות בנוכחות חמצן. בשנת 1922 הוא קיבל פרס נובל לפיזיולוגיה או לרפואה על תגליתו כי קיים יחס קבוע בין צריכת החמצן לבין מטבוליזם של חומצת חלב בשריר. את הפרס חלק עם הפיזיולוג האנגלי ארצ'יבלד ויויאן היל. תגליתו גרמה להבנת מנגנון התכווצות השרירים ולהבנת מנגנון המטבוליזם בתאים באופן כללי.
בין תוארי הכבוד להם זכה, מאירהוף נבחר לחבר באקדמיה הלאומית למדעים בארצות הברית ולחברה המלכותית בלונדון.
בשנת 1944 הוא סבל מהתקף לב, התקף לב נוסף בשנת 1951 הביא לפטירתו.
לקריאה נוספת

אמיל פוירשטיין, יהודים מפורסמים במדע, 1956. עמ' 170–180.
דניאל בנט סמית'

דניאל בנט סמית (באנגלית: Daniel Bennett Smith; נולד ב-6 במרץ 1956) הוא דיפלומט אמריקאי, שכיהן כמנהל מכון שירות החוץ (אנ'). למשך כשבוע היה מזכיר המדינה של ארצות הברית בפועל. מאז ספטמבר 2018 מחזיק סמית' בדרג דיפלומטי של "שגריר קריירה", מהדרגים הבכירים בשירות החוץ של ארצות הברית.
ביוגרפיה

סמית' נולד בעיר רדווד סיטי (אנ') שבאזור מפרץ סן פרנסיסקו בקליפורניה. ב-1997 קיבל תואר ראשון בהיסטוריה מאוניברסיטת קולורדו השוכנת בבולדר, ולאחר לימודיו הגבוהים שם החל השלים לימודי תואר שני ודוקטורט באוניברסיטת סטנפורד. עבודת הדוקטורט, אשר הושלמה בשנת 1983, נקראה "לקראת אינטרנציונליזם: מדיניות חוץ כלכלית של הניו דיל, 1939-1933". לאחר שקיבל תואר שלישי, הצטרף סמית לשירות החוץ של ארצות הברית, ונשלח לשליחות דיפלומטית בערי בירה אחדות בהן ברן, אוטווה, סטוקהולם וכן שירת באיסטנבול. נוסף על כך, סמית' שימש כעוזר בכיר לתת-מזכיר המדינה לעניינים גלובליים, עוזר מיוחד עבור עוזר המזכיר לענייני אירופה וקנדה, וממונה על היחסים בצ'כוסלובקיה.
בין השנים 1993–1995 לימד מדע המדינה באקדמיית חיל האוויר של ארצות הברית. מ-2002 עד 2005 היה סגן הראשי של עוזר המזכיר לעניינים קונסולריים, ובשנים 2005–2007 היה עוזר בכיר למזכיר המשנה לדיפלומטיה ציבורית ולעניינים ציבוריים. בממשלו של נשיא ארצות הברית ברק אובמה כיהן סמית' כשגריר ארצות הברית ביוון מספטמבר 2010 עד אוגוסט 2013.
בשלהי אפריל 2014 החל את תפקידו כעוזר מזכיר המדינה למודיעין ולמחקר במחלקת המדינה של ארצות הברית, כשהוא כפוף למזכיר ג'ון קרי. סמית' נחשב לדיפלומט ותיק בקהילה הדיפלומטית של ארצות הברית. במהלך 2018 נבחר סמית' בידי הנשיא דונלד טראמפ למנהל מכון שירות החוץ, המכשיר את העובדים והדיפלומטים של שירות החוץ האמריקאי, במקומה של ננסי מקאלדוני.
בראשית 2021 קבע הנשיא ג'ו ביידן כי סמית' יעמוד באופן ארעי בראשות מחלקת המדינה עם תום כהונתו של מייק פומפאו, עד אשר יאושר מינויו של אנתוני בלינקן למזכיר המדינה בידי הסנאט של ארצות הברית.
הערות שוליים

1 2 3 4  Ambassador to Greece: Who is Daniel Bennett Smith?, באתר AllGov‏, 18 בספטמבר 2010 (באנגלית)
↑  מתאת'יאס שוורץ, Mike Pompeo’s Mission: Clean Up Trump’s Messes, באתר הניו יורק טיימס, 26 בפברואר 2019 (באנגלית)
↑  Daniel Smith appointed acting U.S. secretary of state, באתר רויטרס, 20 בינואר 2021 (באנגלית)
| --- | --- |
בקרת זהויות :  CiNii: DA04965315  GND: 170936252  ISNI: 0000 0000 8304 6442  LCCN: n87116145  SNAC: w6kb3xxz  VIAF: 111448169   WorldCat (עם VIAF): 111448169 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל בנט סמית'".
מנוע חיפוש (אינטרנט)

מנוע חיפוש היא תוכנה שמוצאת דפי אינטרנט התואמים לחיפוש באינטרנט. המנוע מחפש ברשת העולמית בצורה שיטתית אחר מידע מסוים שצוין בשאילתת החיפוש הטקסטואלית. תוצאות החיפוש מוצגות בדרך כלל בשורה של תוצאות, המכונה לרוב דפי תוצאות של מנועי חיפוש (SERP). המידע עשוי להיות שילוב של היפר-קישורים לדפי אינטרנט, תמונות, סרטונים, אינפוגרפיקה, מאמרים וסוגים אחרים של קבצים.
מנועי חיפוש מסוימים גם כורים נתונים הזמינים במסדי נתונים או בספריות פתוחות. שלא כמו ספריות אינטרנט שמתוחזקים על ידי עורכים אנושיים, מנועי החיפוש גם שומרים על מידע בזמן אמת על ידי הפעלת אלגוריתם שסורק את האינטרנט. כל תוכן מבוסס אינטרנט שלא ניתן לאינדקס ולחפש במנוע חיפוש אינטרנטי נופל לקטגוריה של "אינטרנט עמוק".
היסטוריה > לפני שנות ה-90

מערכת לאיתור מידע מפורסם שנועדה להתגבר על הקושי ההולך וגובר לאתר מידע באינדקסים מרכזיים הולכים וגדלים של עבודה מדעית תוארה ב-1945 על ידי ואנבר בוש, שכתב מאמר באטלנטיק מאנתלי בשם "כפי שאנו עשויים לחשוב" (אנ') שבו חזה ספריות מחקר עם הערות מקושרות לא בניגוד לקישורי היפרטקסט מודרניים. ניתוח קישורים לבסוף יהפוך לרכיב מכריע במנועי חיפוש באמצעות אלגוריתמים כמו Hyper Search ו-PageRank.
היסטוריה > 2000 עד היום: לאחר בועת הדוט-קום

סביב שנת 2000, מנוע החיפוש של גוגל עלה לתודעה. החברה השיגה תוצאות טובות יותר עבור חיפושים רבים באמצעות אלגוריתם בשם PageRank, כפי שהוסבר במאמר "אנטומיה של מנוע חיפוש" שנכתב על ידי סרגיי ברין ולארי פייג', המייסדים העתידיים של גוגל. אלגוריתם איטרטיבי זה מדרג דפי אינטרנט בהתבסס על מספר ו-PageRank של אתרי אינטרנט ודפים אחרים המקשרים אליהם, על ההנחה שדפים טובים או רצויים מקושרים יותר מאחרים. בקשת הפטנט של לארי פייג' על PageRank מציינת את בקשת הפטנט המוקדמת יותר של רובין לי על RankDex כהשפעה. גוגל גם שמרה על ממשק מינימליסטי למנוע החיפוש שלה. לעומת זאת, רבים ממתחריה שילבו מנוע חיפוש בפורטל אינטרנט. למעשה, מנוע החיפוש של גוגל הפך כל כך פופולרי עד שהופיעו מנועי חיפוש מזויפים כמו Mystery Seeker.
עד שנת 2000 סיפקה Yahoo! שירותי חיפוש מבוססים על מנוע החיפוש של אינקטומי. Yahoo! רכשה את אינקטומי ב-2002, ואת אוברצ'ר (שבבעלותה AlltheWeb ו-AltaVista) ב-2003. Yahoo! עברה למנוע החיפוש של גוגל עד 2004, עת שחררה את מנוע החיפוש שלה שהתבסס על הטכנולוגיות המשולבות של רכישותיה.
מיקרוסופט שחררה לראשונה את MSN Search בסתיו 1998 תוך שימוש בתוצאות חיפוש מאינקטומי. בתחילת 1999, האתר החל להציג רשימות מלוקסמארט, מעורבבות עם תוצאות מאינקטומי. לפרק זמן קצר ב-1999, MSN Search השתמשה בתוצאות מ-AltaVista במקום. ב-2004, מיקרוסופט החלה במעבר לטכנולוגיית חיפוש משלה, המונעת מזחלן אינטרנט משלה (הנקרא msnbot).
מנוע החיפוש הממותג מחדש של מיקרוסופט, Bing, הושק ב-1 ביוני 2009. ב-29 ביולי 2009, Yahoo! ומיקרוסופט סיכמו על עסקה שבה חיפוש Yahoo! יונע על ידי טכנולוגיית Bing של מיקרוסופט.
הערות שוליים

↑  History of Search Engines: From 1945 to Google Today
↑  הרשימה הידנית של טים ברנרס לי
| --- | --- |
בקרת זהויות :  NLI: 987007546957505171  LCCN: sh97007463  NKC: ph250788
סטודיו פרג'

| --- | --- |
אין תמונה חופשית
 נתונים כלליים
 מייסדים:  סמי פרג'וסיון פרג'
 תקופת הפעילות:  1952–הווה (כ־72 שנים) 
 
סטודיו פַרַג' הוא סטודיו לצילום וחנות צילום, מן הוותיקים והמפורסמים בישראל, הממוקם כיום במושב נווה ירק . הסטודיו, שנקרא "פוטו פרג'", הוקם על ידי סמי פרג' ואחיו פרג' פרי ב-1955 בפתח תקווה. את הסטודיו ומורשת הצילום ממשיך סיון פרג', בנו של סמי.
היסטוריה

משפחת פרג' (חמישה אחים וחמש אחיות) עלתה ב-1951 מעיראק, במסגרת "מבצע עזרא ונחמיה", והשתכנה במעברת עמישב, ליד פתח תקווה.
האחים החלו לעבוד ב"סטודיו חביב", חנות הצילום של דודיהם, נורי וג'מיל חביב, וצילמו כמעט את כל יהדות בגדאד בדרכם לישראל.
החנות הראשונה נפתחה ברחוב מוהליבר בפתח תקווה, ומן הפתיחה הייתה מהמובילות בארץ בתחום הצילום.
בתחילת שנות ה-60 נסע סמי פרג' לגרמניה הביא משם את מכונת פיתוח הצבע הראשונה בארץ, לפתח תקווה. הוא ואחיו החלו בפיתוח תמונות הצבע הראשונות בישראל, ולאחר מכן החלו לפתח תמונות בגדלים מיוחדים שלא היו עד אז בישראל. חלון הראווה של פרג' היה מוקד לעליה לרגל בכל סוף שבוע, בו הוצגו תמונות בגדלים גדולים במיוחד ותמונות של תושבי העיר[דרוש מקור].
ב-1968 העבירו האחים את החנות לתל אביב, לרח' בן יהודה. ב-1971 רכשו את קולנוע "ארמון דוד", ובמקומו פתחו את אולפני האחים פרג'. הסטודיו שנפתח בתל אביב הפך לאחד העסקים המפורסמים בשנות ה-70 וה-80: אנשי ציבור נהגו להצטלם בסטודיו, כמו גם זוגות ערב חתונתם או אירוסיהם. בחנות הוצגו גם צילומי נוף וטבע. הסטודיו היה הראשון בישראל שהציע פיתוח והדפסה מהירים (במסגרת הטכנולוגיה שהייתה באותה עת): תחילה מהיום למחר, ואחר כך פיתוח והדפסה בו ביום. "מהיום להיום" הפך למטבע לשון בשפה הישראלית ומזוהה עם פרג' עד היום.
בשנת 1980, נפרדו האחים פרג', וכל אחד מהאחים פנה לעסוק בנפרד בתחום הצילום.
בשנת 2000 סמי ובנו סיון הקימו במושב נווה ירק סטודיו לצילום. הסטודיו הייחודי במושב מתמקד בצילומי  משפחה, פורטרטים עסקיים ועוד. כמו כן הוקמה בסטודיו גלריה לצילומים של הארכיון העצום של סמי וסיון פרג' וגם גלריה להדפסת תמונות.
סמי פרג' נפטר ב-19 בפברואר 2015, והחנות בפתח תקווה נסגרה. מורשת הצילום שלו ממשיכה על ידי בנו, סיון, בסטודיו פרג' בנווה ירק. לאחרונה הצטרפו בני משפחתו של סיון לעסק המשפחתי.
סיון פרג' הוא אייקון בתחום הצילום בישראל ובעל פינה קבועה בתוכנית הבקר "פותחים יום בערוץ 13" בו הוא מספר ומציג תמונות מארכיון הצילומים וטרנדים בעולם הצילום.
בשנת 2020 הוקמה קבוצת פרג' Farag group על ידי סיון וענת פרג'. קבוצת הצילום העסקי והפרטי הגדולה בישראל. כמו כן הקבוצה מייצגת חברות בינלאומיות המובילות בעולם בתחום הצילום והעיצוב לבית ולמשרד. הקבוצה גם מיצגת את חברת קריסטל 3D מגרמניה, החברה המובילה בתחום הדמיות תלת מימד. בשנת 2021 החלה החברה לייצג את חברת מיצגי התאורה הגדולה בעולם. הקבוצה נחשבת כמובילה בתחומה.
בשנת 2021 השיקה הקבוצה אתר אינטרנט בעברית.
במאי 2020 נחנכה כיכר על שמו של סמי פרג' בפתח תקווה.
בתרבות הישראלית

בפזמון שיר הפרחה שבסרט "שלאגר", בביצועה של עפרה חזה (יצא בשנת 1979), מופיעה השורה "השמש של פרג' קורעת את הים", הרומזת לתמונות הרומנטיות שהופקו בפוטו פרג' והוצגו בבית האחים פרג' בתל אביב.
בשל הפיתוח המהיר של פוטו פרג', שימש המונח "פוטו פרג'" לתיאור פעילות המבוצעת במהירות רבה.. כמו כן המושג "מהיום להיום", שהשתמשו בו האחים פרג' בפיתוח מהיר של התמונות, הפך למטבע לשון בשפה העברית. באחד ממערכוני "הגשש החיוור" מופיעה התגובה: "מה אתה חושב שאני, פרג'?".
ראו גם

פרג' פרי
פוטו פרג' (סרט)
הערות שוליים

↑
↑   עופר אדרת, מת הצלם המיתולוגי של תל אביב ופתח תקוה, שעשה "פוטושופ" הרבה לפני המצאת התוכנה, באתר הארץ, 20 בפברואר 2015
↑  מזל טלבי לוי, "סמי היה מוסד". רמי גרינברג חנך כיכר על שמו של סמי פרג' ז"ל, באתר מלאבס – פתח תקווה, 18 במאי 2020
↑  ג'ורג' אבני, ‏השמש של פרג' קורעת את הים: הצלמניות המיתולוגיות בישראל, באתר ‏מאקו‏, 12 במרץ 2015
| --- | --- |
בקרת זהויות :  NLI: 987008553200105171
משפט הסינוסים

בטריגונומטריה, משפט הסינוסים קובע כי היחס בין אורך צלע במשולש כללי לבין סינוס הזווית שמולה, שווה לקוטר המעגל החוסם את המשולש: אם a,b,c הם אורכי הצלעות ו-  \alpha ,\beta ,\gamma   הזויות שמולן, בהתאמה, אז  {a \over \sin \alpha }={b \over \sin \beta }={c \over \sin \gamma }=2R כאשר R הוא רדיוס המעגל החוסם.
הוכחה > א

גובה המשולש המסומן ב -  h ניתן להצגה באופן הבא:
אבל גם באופן הזה:
ולכן:
או
מאחר שזה נכון ל-2 זוויות שנבחרו באופן שרירותי, זה נכון לכל זוג זוויות במשולש.
כאשר המשולש קהה-זווית, תהליך ההוכחה כולל שלב ביניים לפי הזווית המשלימה לזווית הקהה ולאחר מכן חוזרים לזווית הקהה עצמה על פי הזהות  \sin \alpha =\sin(180-\alpha ). כאשר המשולש ישר-זווית המשפט הוא פשוט הגדרת הסינוס.
הוכחה > ב

אם מרכז המעגל החוסם הוא O, נמשיך את BO עד שהוא נפגש עם המעגל ונקרא לנקודת החיתוך D.
נתבונן במשולש BDC.
במשולש ישר-זווית זה 
(זווית ההיקפית BCD היא בת 90 מעלות בגלל שהיא נשענת על קוטרו של המעגל).
נסמן ב - \delta  את הזווית CDB ואז
אבל זווית  \delta  שווה לזווית  \alpha  כי הן נשענות על אותה קשת, לכן
או
כנדרש.
נשים לב שמהחלק השני של ההוכחה נובע בנקל החלק הראשון של הטענה
שכן הבחירה בצלע a ובזווית שמולה  \alpha  הייתה שרירותית ויכולנו באותה מידה לבחור בצלע b ובזווית שמולה  \beta .
ראו גם

משפט הקוסינוסים
משפט הטנגנסים